Suezkanalen avmerket på kart
**Suezkanalen** (arabisk: ‏قناة السويس‎, *Qanāt as-Suwais*) er en 193 km lang kanal i Egypt som forbinder Middelhavet og Rødehavet. Kanalen ble åpnet 17. november 1869 som et alternativ til silkeveien og den mye lengre skipsruta rundt Afrikas kyst og Kapp det gode håp. Den har siden vært en sentral handelsåre mellom Asia og Europa. Kanalen ble kraftig oppgradert i 2015.

Beskrivelse
-----------

Suezkanalen har ingen sluser og har derfor ikke begrensninger på skipslengde på samme måte som Panamakanalen. Dybde, bredde og høyde (sistnevnte pga. Suezkanalbroen) er imidlertid begrenset. De største skipene som kan passere kanalen har betegnelsen Suezmax, men betegnelsen er ikke nødvendigvis presis fordi kanalen har gjennomgått flere oppgraderinger slik at skip som tidligere var for store til å gå gjennom kanalen kan gjøre det i dag. Opprinnelig hadde kanalen en seilingsdybde på 8 meter, som gradvis har blitt økt til dagens 24 meter.

Historie
--------

Kanalen ble bygget under ledelse av Ferdinand de Lesseps mellom 1859 og 1869. Etter ferdigstillelsen eide Frankrike og Egypt selskapet som drev kanalen. I 1875 kjøpte Storbritannia 45 % av kanalselskapet og inngikk en avtale med Egypt om at det skulle tilbakeføres til Egypt i 1968. 

I 1956 nasjonaliserte den egyptiske president Gamal Abdel Nasser kanalen, noe som førte til Suezkrisen. 

### Den nye Suezkanalen

Sommeren 2014, rett etter at han overtok som Egypts president, beordret Abdel Fattah al-Sisi en oppgradering av kanalen med mål om å doble kanalens kapasitet fra 49 til 97 skip om dagen. Prosjektet «Den nye Suezkanalen» ble ferdigstilt i august 2015 og førte til at et sentralt strekk på 72 km ble oppgradert slik at motgående skip kan passere hverandre. For omtrent halvparten av strekket (35 km) ble det gravd ut et nytt, parallelt løp, mens resten ble mudret og utvidet. Seilingsdybden ble økt fra 20 til 24 meter, og i passeringsområdet Ballah ble bredden utvidet fra 61 meter til 312 meter.

Prosjektet ble fullført på ett år med en arbeidsstyrke på 43 000 arbeidere.

### Grunnstøtinger

Konteinerskipet «Ever Given» sperret Suezkanalen fra 23. til 29. mars 2021. (Satellittfoto)
I en femårsperiode til mars 2021 grunnstøtte minst 23 skip i Suezkanalen. Den 23. mars 2021 grunnstøtte det 400 meter lange, panamaregistrerte konteinerskipet «Ever Given» og ble stående og sperre hele kanalen. Ved hjelp av gravemaskiner, taubåter og høyt tidevann på grunn av supermåne lyktes det å få skipet løs etter seks dager, og kanalen kunne åpnes igjen. 400 skip hadde blitt forsinket.

Konkurranse
-----------

Kina og Israel skrev i 2014 under en avtale om å bygge en jernbanelinje mellom Eilat og Ashdod som et alternativ til skipsruta gjennom Suezkanalen. Jernbanelinjen som går under det foreløpige navnet *Red-Med* var planlagt fullført i 2019, men prosjektet ble i 2019 utsatt på ubestemt tid.

Se også
-------

* Bittersjøene

Referanser
----------

1. 1 2  43.000 arbeidere jobbet døgnet rundt: I dag får Suezkanalen to løp, E24.no, 6. august 2015, besøkt 7. august 2015
2. ↑  «Yearly Number & Net Tone by Ship Type, Direction & Ship Status». Suez Canal. Arkivert fra originalen 28. mars 2014. Besøkt 23. april 2014.  «Arkivert kopi». Arkivert fra originalen 15. februar 2010. Besøkt 9. august 2015.
3. 1 2  Tore Stensvold (6. august 2015). «Nå åpner den kraftig oppgraderte Suez-kanalen». Teknisk Ukeblad. Arkivert fra originalen 9. august 2015. Besøkt 7. august 2015.
4. ↑  Lakshmi, Aiswarya (17. juli 2015). «Egypt Completes New Waterway in Suez Canal». MarineLink. Arkivert fra originalen 20. juli 2015. Besøkt 7. august 2015.
5. ↑  «Egypt completes dredging for new waterway in Suez Canal». *Al-Ahram*. 16. juli 2015. Besøkt 7. august 2015.
6. ↑  *Adresseavisen*, 29. mars 2021, side 23.
7. ↑  Egypt kan be om 1 milliard dollar fra «Ever Given»-eiere etter Suezkaos. *E24*. Besøkt 7. april 2021.
8. ↑  «Israel-China Alliance Moves Forward With $2 Billion ‘Red-Med’ Freight Rail Link Alternative to Suez Canal». The Algemeiner. 24. mars 2014. Besøkt 29. desember 2014.
9. ↑

Eksterne lenker
---------------

* Offisielt nettsted Rediger på Wikidata

* (en) Suez Canal – kategori av bilder, video eller lyd på Commons Rediger på Wikidata

* (en) Suez Canal – galleri av bilder, video eller lyd på Commons Rediger på Wikidata
* Lethsuez – nettsted for transitt manager for kanalen (engelsk)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Encyclopædia Universalis **·** Encyclopædia Universalis **·** BIBSYS **·** VIAF **·** GND **·** LCCN **·** BNF **·** BNF **·** BNF (data) **·** BNF (data) **·** LIBRIS **·** NKC **·** BNE **·** GeoNames **·** BBC Things
 |